ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

ค่าตอบแทนจากการสอบบัญชี จ่ายให้แก่สำนักงานสอบบัญชี ดังนี้

-   ในรอบปี 2547 ของบริษัทฯ และบริษัทย่อย รวมเป็นจำนวนเงิน 900,000 บาท

-   ในรอบปี 2548 ของบริษัทฯ และบริษัทย่อย รวมเป็นจำนวนเงิน 840,000 บาท

-   ในรอบปี 2549 ของบริษัทฯ เป็นจำนวนเงิน 840,000 บาท

2. ค่าบริการอื่น (non - audit fee)

ค่าตอบแทนจากการให้บริการด้านกฎหมายและภาษี จ่ายให้แก่สำนักงานกฎหมาย ดังนี้

-   ในรอบปี 2547 ของบริษัทฯ เป็นจำนวนเงิน 800,000 บาท

-   ในรอบปี 2548 ของบริษัทฯ เป็นจำนวนเงิน 300,000 บาท

-   ในรอบปี 2549 ของบริษัทฯ เป็นจำนวนเงิน 300,000 บาท

-   ส่วนที่ต้องจ่ายในอนาคต เป็นจำนวนเงิน 600,000 บาท

[TABLE]

2.12.2 คำอธิบายและวิเคราะห์ฐานะการเงินและผลการดำเนินงานภาพรวมธุรกิจปี 2549

อัตราการเติบโตของเศรษฐกิจภายในประเทศมีส่วนสำคัญต่อการเติบโตของอุตสาหกรรมบรรจุภัณฑ์
เนื่องจากปี 2549 เศรษฐกิจไทยมีอัตราการขยายตัวที่ชะลอตัว
การบริโภคของภาคเอกชนขยายตัวลดลงเนื่องจากค่าครองชีพที่สูงขึ้นตามการปรับขึ้นของราคาน้ำมันและราคาสินค้า
สภาวะการณ์ดังกล่าวย่อมส่งผลกระทบต่อผลการดำเนินธุรกิจของบริษัทฯ
อย่างไรก็ตามบริษัทฯได้พยายามอย่างเต็มที่เพื่อลดความรุนแรงของผลกระทบดังกล่าว
โดยพยายามในการบริหารต้นทุนและค่าใช้จ่ายการดำเนินงานให้ต่ำที่สุดแต่ยังคงมุ่งเน้นในคุณภาพของผลิตภัณฑ์
รวมทั้งเร่งในการขยายตลาดต่างประเทศ
ตลอดจนการมุ่งเน้นการให้บริการเพื่อรักษาฐานลูกค้าเดิมและเพิ่มกลุ่มลูกค้าใหม่ ทำให้ในปี 2549
บริษัทฯ สามารถดำเนินธุรกิจให้มีกำไร

บริษัทฯ มีผลกำไรสุทธิจำนวนเงิน 302 ล้านบาท หรือคิดเป็นกำไรต่อหุ้น 5.80 บาท เพิ่มขึ้นจากปี
2548 จำนวนเงิน 250 ล้านบาท หรือเพิ่มขึ้น 5 เท่า
อัตราส่วนของกำไรสุทธิต่อผู้ถือหุ้นเท่ากับร้อยละ 29.59 ในปี 2549 และร้อยละ 5.18 ในปี 2548
หรือเพิ่มขึ้นร้อยละ 24

1.  อธิบายและการวิเคราะห์ผลการดำเนินงานสำหรับปี 2549 เปรียบเทียบปี 2548

1.  บริษัทฯ มีรายได้รวม 2,506 ล้านบาท เพิ่มขึ้นจากปี 2548 เป็นจำนวนเงิน 327 ล้านบาท
    หรือเพิ่มขึ้นร้อยละ 15 ประกอบด้วย
    รายได้จากการขายฝาภาชนะและรายได้จากการให้บริการพิมพ์แผ่น รวมจำนวนเงิน 2,138
    ล้านบาท เพิ่มจากปี 2548 เป็นจำนวนเงิน 79 ล้านบาท เพิ่มขึ้นร้อยละ 4
    และรายได้อื่นจากการจำหน่ายสินทรัพย์ให้เช่าซึ่งเป็นที่ดินและสิ่งปลูกสร้างและจากรายได้อื่นเพิ่มอีกรวมเป็นจำนวนเงิน
    248 ล้านบาท

2.  บริษัทฯ มีต้นทุนขายฝาภาชนะและการให้บริการพิมพ์แผ่นรวมจำนวนเงิน 1,940 ล้านบาท
    คิดเป็นอัตราส่วนต่อยอดขาย ลดลงจากปี 2548 ร้อยละ 1 ทั้งนี้เนื่องมาจากบริษัทฯ
    สามารถควบคุมการผลิตสินค้าโดยการลดต้นทุนได้อย่างมีประสิทธิภาพ
    ซึ่งสามารถชดเชยกับราคาวัตถุดิบ และค่าพลังงานที่ปรับตัวสูงขึ้นอย่างมากเช่นเดียวกัน
    จึงทำให้อัตราส่วนต้นทุนต่อยอดขายปรับตัวลดลงเล็กน้อย

3.  บริษัทฯ มีอัตรากำไรขั้นต้นจากการขายสินค้า การให้บริการ
    และจากการขายเศษวัสดุจากการผลิตรวมเพิ่มขึ้นจากร้อยละ 11.8 ในปี 2548 เป็นร้อยละ
    13.5 ในปี 2549
    เป็นผลมาจากยอดขายที่เพิ่มขึ้นด้านปริมาณและการปรับราคาขายกับลูกค้าได้เล็กน้อย
    และการลดต้นทุนการผลิตสินค้าได้อย่างมีประสิทธิภาพสามารถชดเชยกับภาวะราคาวัตถุดิบที่สูงขึ้นอย่างมาก

4.  บริษัทฯ มีค่าใช้จ่ายในการขายและบริหาร จำนวนเงิน 157 ล้านบาท ลดลงจากปี 2548
    จำนวน 14 ล้านบาท หรือลดลงร้อยละ 8
    เป็นผลมาจากประสิทธิภาพในการควบคุมการลดค่าใช้จ่ายในการขายและบริหาร

5.  บริษัทฯ มีกำไรก่อนดอกเบี้ยจ่ายและภาษีเงินได้ (EBIT) จำนวนเงิน 391 ล้านบาท
    เพิ่มขึ้นจากปี 2548 จำนวนเงิน 294 ล้านบาท หรือเพิ่มขึ้นมากกว่า 3 เท่า
    เป็นผลมาจากการดำเนินงานในปี 2549 จำนวนเงิน 155 ล้านบาท เพิ่มขึ้นจากปี 2548
    จำนวน 58 ล้านบาท หรือเพิ่มขึ้นร้อยละ 60 และมีกำไรจากการขายทรัพย์สิน
    เพิ่มขึ้นจำนวนเงิน 236 ล้านบาท

6.  บริษัทฯ มีดอกเบี้ยจ่าย สำหรับปี 2549 เป็นจำนวนเงิน 35 ล้านบาท ลดลงจากปี 2548
    จำนวนเงิน 11 ล้านบาท หรือลดลงร้อยละ 23 เนื่องจากบริษัทฯ
    ได้ชำระเงินกู้ยืมระยะยาวที่ครบกำหนดชำระ

7.  บริษัทฯ มีภาระภาษีเงินได้นิติบุคคล สำหรับปี 2549 เป็นจำนวนเงิน 54 ล้านบาท
    โดยคำนวณจากผลกำไรจากการดำเนินงาน เพิ่มขึ้นจากปี 2548 สำหรับในปี 2548 บริษัทฯ
    ไม่มีภาระภาษีเงินได้นิติบุคคลที่ต้องชำระ เนื่องจากบริษัทฯ
    มีผลขาดทุนจากการตัดหนี้สูญของบริษัทย่อย

8.  บริษัทฯ มีผลกำไรสุทธิจำนวนเงิน 302 ล้านบาท หรือคิดเป็นกำไรต่อหุ้น 5.80 บาท
    เพิ่มขึ้นจากปี 2548 จำนวนเงิน 250 ล้านบาท หรือเพิ่มขึ้น 5 เท่า
    นอกจากนี้อัตราส่วนของกำไรสุทธิต่อผู้ถือหุ้นเท่ากับร้อยละ 29.59 ในปี 2549 และร้อยละ
    5.18 ในปี 2548 หรือเพิ่มขึ้นร้อยละ 24

2.  อธิบายและการวิเคราะห์ฐานะการเงินสำหรับปี 2549 เปรียบเทียบปี 2548

    -   สินทรัพย์

  บริษัทฯ มีสินทรัพย์รวม ณ สิ้นปี 2549 มีมูลค่ารวมเป็นจำนวนเงิน 2,089 ล้านบาท ลดลงจากปี
  2548 จำนวนเงิน 271 ล้านบาท หรือลดลงร้อยละ 12 ประกอบด้วย

1.  บริษัทฯ มีลูกหนี้การค้า มูลค่า 329 ล้านบาท ประกอบด้วย ลูกหนี้การค้ากิจการที่เกี่ยวข้อง
    จำนวนเงิน 116 ล้านบาท และลูกหนี้บริษัทอื่น จำนวนเงิน 213 ล้านบาท เพิ่มขึ้นจากปี 2548
    จำนวนเงิน 62 ล้านบาท หรือเพิ่มขึ้นร้อยละ 23
    เนื่องจากการเพิ่มขึ้นของยอดปริมาณและราคาขาย บริษัทฯ
    มีอัตราส่วนหมุนเวียนลูกหนี้การค้าคิดเป็น 7 เท่า และมีระยะเวลาการเก็บหนี้เฉลี่ยคิดเป็น 50
    วัน บริษัทฯไม่มีลูกหนี้สงสัยจะสูญ

2.  บริษัทฯ มีสินค้าคงเหลือสุทธิ มูลค่า 348 ล้านบาท ลดลงจากปี 2548 จำนวนเงิน 8 ล้านบาท
    หรือลดลงร้อยละ 2 เนื่องจากบริษัทฯ
    ได้บริหารการลดระดับการจัดเก็บสต็อควัตถุดิบและงานระหว่างทำ ได้อย่างมีประสิทธิภาพ
    บริษัทฯ มีอัตราส่วนหมุนเวียนต่อสินค้าคงเหลือคิดเป็น 17 เท่า
    และมีระยะเวลาขายสินค้าเฉลี่ยคิดเป็น 21 วัน

3.  บริษัทฯ มีสินทรัพย์ถาวร ซึ่งเป็นที่ดิน อาคาร และอุปกรณ์ ในปี 2549 จำนวนเงิน 977
    ล้านบาท ลดลงจากปี 2548 จำนวนเงิน 329 ล้านบาท หรือลดลงร้อยละ 25
    สาเหตุหลักมาจากบริษัทฯ ได้จำหน่ายสินทรัพย์ ซึ่งประกอบด้วย ที่ดินและสิ่งปลูกสร้างให้เช่า
    และเครื่องจักรอุปกรณ์ใช้งานแล้ว มีมูลค่าตามบัญชี จำนวนเงิน 22 ล้านบาท
    และมีส่วนเกินจากการตีราคาสินทรัพย์ จำนวนเงิน 241 ล้านบาท บริษัทฯ
    ได้บันทึกตัดจ่ายค่าเสื่อมราคาสินทรัพย์ จำนวนเงิน 115 ล้านบาท นอกจากนี้บริษัทฯ
    มีการลงทุนเพิ่มในเครื่องจักรและอุปกรณ์ จำนวนเงิน 49 ล้านบาท

4.  บริษัทฯ มีสินทรัพย์รอการขาย ประกอบด้วยที่ดินเปล่า ที่ดินจัดสรรและสิ่งก่อสร้าง
    มีมูลค่ารวมสุทธิจำนวนเงิน 316 ล้านบาท บริษัทฯ
    ได้จัดให้มีการประเมินราคาสินทรัพย์รอการขาย ณ วันสิ้นปี 2549
    โดยผู้ประเมินอิสระเป็นผู้ประเมินราคาอิสระ ซึ่งมีมูลค่ารวมเป็นจำนวนเงิน 326 ล้านบาท

    -   หนี้สินและแหล่งที่มาของเงินทุน

1.  บริษัทฯ มียอดหนี้สินรวม ณ สิ้นปี 2549 จำนวนเงิน 1,039 ล้านบาท ลดลงจากปี 2548
    จำนวน

  เงิน 332 ล้านบาท หรือลดลงร้อยละ 24 เนื่องจากบริษัทฯ ได้คืนเงินกู้ยืมที่ครบกำหนดชำระ

2.  บริษัทฯ มีส่วนของผู้ถือหุ้นรวมทั้งสิ้น 1,050 ล้านบาท เพิ่มขึ้นจากปี 2548 จำนวนเงิน 61
    ล้านบาท หรือเพิ่มขึ้นร้อยละ 6 เนื่องจากบริษัทฯ มีกำไรสุทธิในปี 2549 จำนวนเงิน 302
    ล้านบาท และจากการตัดจำหน่ายส่วนเกินทุนจากการตีราคาทรัพย์สิน จำนวนเงิน 241
    ล้านบาท

3.  บริษัทฯ มียอดเงินกู้ยืม ณ สิ้นปี 2549 จำนวนเงิน 599 ล้านบาท มีรายละเอียด ดังนี้

+------------------+----------+-------------------+-------------------+
| ประเภทเงินกู้ยืม     | มูล       | อัตราดอกเบี้ย        | การชำระคืน         |
|                  | ค่าการกู้ยืม | (ร้อยละ)           |                   |
|                  | (ล้านบาท) |                   |                   |
+------------------+----------+-------------------+-------------------+
| 1. เงินกู้ยืมระยะสั้น  | 249      | 4.8               | เมื่อทวงถาม         |
|                  |          |                   |                   |
| 2. เงินกู้ยืมระยะยาว | 50       | ร้อยละ 4.50 ในปีแรก | คืนเงินต้นทุกงวด 6    |
|                  |          | และ MLR ลบ ร้อยละ  | เดือน ตั้งแต่กุมภาพันธ์  |
| จากสถาบันการเงิน   | 300      | 2 ในปีที่            | 2548 ถึง กุมภาพันธ์   |
|                  |          |                   | 2552              |
| ในประเทศ         | 599      | สอง และสาม        | และจ่ายดอกเบี้ยทุก 3  |
|                  |          | และอัตรา MRL       | เดือน              |
| 3. เงินกู้ยืมระยะยาว |          | ลบร้อยละ 1 ในปีต่อไป |                   |
|                  |          |                   | คืนเงินต้นปีละ 100    |
| จากกิจการที่เกี่ยวข้อง |          | 5.50              | ล้านบาท ทุกปี        |
|                  |          |                   | ตั้งแต่เมษายน 2547 – |
| รวม              |          |                   | เมษายน 2552       |
+------------------+----------+-------------------+-------------------+

  ยอดเงินกู้ยืมจำนวน 599 ล้านบาท ข้างต้น เป็นเงินกู้ยืมไม่มีหลักประกัน
  สำหรับเงินกู้ยืมจากสถาบันการเงินในประเทศ บริษัทฯ ต้องปฏิบัติตามเงื่อนไขทางการเงิน
  โดยการรักษาอัตราส่วนหนี้สินต่อส่วนของผู้ถือหุ้น
  การรักษาจำนวนเงินขั้นต่ำของส่วนของผู้ถือหุ้นและสินทรัพย์รวม
  การเปลี่ยนแปลงผู้ถือหุ้นรายใหญ่และกรรมการบริษัทฯ
  การค้ำประกันหนี้สินแก่บุคคลหรือนิติบุคคลใดๆ และการรวมหรือควบบริษัทฯเข้ากับบริษัทอื่น
  ทั้งนี้บริษัทฯ
  ไม่มีปัญหาในการปฏิบัติตามเงื่อนไขการกู้ยืมดังกล่าวข้างต้นและมีความสามารถชำระหนี้เงินกู้ยืมตามระยะเวลาครบกำหนด

4.  บริษัทฯ มีสภาพคล่องจากกระแสเงินสดได้มาจากกิจกรรมดำเนินงาน สำหรับปี 2549
    จำนวนเงิน 145 ล้านบาท และจากกระแสเงินสดได้มาจากกิจกรรมลงทุน จำนวนเงิน 208
    ล้านบาท ซึ่งเป็นผลมาจากเงินสดรับจากการจำหน่ายสินทรัพย์ จำนวนเงิน 257 ล้านบาท
    และจากการซื้อเครื่องจักรอุปกรณ์ จำนวนเงิน 49 ล้านบาท
    บริษัทฯได้ใช้กระแสเงินสดสุทธิไปในกิจกรรมจัดหาเงินจำนวน 350 ล้านบาท
    เป็นการชำระคืนเงินกู้ยืมระยะยาวที่ครบกำหนด และเงินกู้ยืมระยะสั้นเมื่อทวงถาม